vindere af kvindernes Strade Bianche
Strade Bianche Donne (også kaldet Strade Bianche Rosa) er et cykelløb afholdt i Italien. Mændenes Strade Bianche har været kørt siden 2007; kvindernes siden 2015. Kvindernes Strade Bianche bliver afholdt samme dag som mændenes, i starten af marts. Løbet bliver kørt på de samme ruter som mændenes. Dog er distancen kortere (ca. 136 km). Der køres hovedsageligt på hvide grusveje, hvilket har givet løbet sit navn (Strade Bianche = 'hvide veje').